ประเด็นร้อน 25เม.ย.
กิตติรัตน์ ปาฐกถา "การพัฒนาบรรษัทภิบาลที่ดีของตลาดทุนไทย" -ศาลล้มละลายกลางนัดพิจารณาคดี แคลิฟอร์เนียว้าว ขอฟื้นฟูกิจการ
25 เม.ย. 2556

กิตติรัตน์ ปาฐกถา "การพัฒนาบรรษัทภิบาลที่ดีของตลาดทุนไทย" -ศาลล้มละลายกลางนัดพิจารณาคดี แคลิฟอร์เนียว้าว ขอฟื้นฟูกิจการ
1.วันนี้ต้องติดตามนายกิตติรัตน์ ณ ระนอง รองนายกรัฐมนตรีและ รมว.คลัง จะสร้างบรรษัทภิบาลในตลาดหุ้นอย่างไร ภายใต้หัวข้อ"การพัฒนาบรรษัทภิบาลที่ดีของตลาดทุนไทย" งาน SEC for CEO Forum ที่โรงแรมอินเตอร์คอนติเนนตัล กรุงเทพฯ เวลา 09.00 น.
2.ศาลล้มละลายกลางนัดพิจารณาคดีบริษัท แคลิฟอร์เนียว้าว ขอฟื้นฟูกิจการวันนี้ เวลา 09.30 น. ที่ศาลล้มละลายกลาง บัลลังก์ 2 ภายหลังบริษัทขาดสภาพคล่องและถูกร้องเรียนจำนวนมาก
3.สมาคมบริษัทจดทะเบียนไทยจัดประชุมใหญ่สามัญประจำปีนี้และเสวนา "บทบาทภาคธุรกิจเพื่อผลักดันการต่อต้านคอร์รัปชันอย่างเป็นรูปธรรม" มีนายบัณฑิต นิจถาวรกรรมการผู้อำนวยการ สมาคมส่งเสริมสถาบันกรรมการ บริษัท ไทยและนายประทีป ตั้งมติธรรม ประธานกรรมการ บริษัท ศุภาลัย เข้าร่วม ที่โรงแรมแกรนด์ ไฮแอท เอราวัณเวลา 17.00 น.
4.คณะกรรมการติดตามตรวจสอบ และประเมินผลการดำเนินการ และการบริหารงานของคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ (ซูเปอร์บอร์ด) ทั้ง5 คน จะร่วมกันแถลงแนวทางและนโยบายการทำงานเป็นครั้งแรก หลังได้รับแต่งตั้งจากที่ประชุมวุฒิสภาให้ดำรงตำแหน่งเป็นเวลา 3 ปี
5.นายดิเรก ลาวัณย์ศิริ ประธานกรรมการกำกับกิจการพลังงาน (เรกูเลเตอร์) เตรียมแถลงตัวเลขอัตราค่าไฟฟ้าอัตโนมัติ (เอฟที) รอบเดือนพ.ค.-ส.ค. ซึ่งมีแนวโน้มที่ค่าเอฟทีรอบนี้จะลดลงn